דפני רובין-וגה

**דפני רובין-וגה** (באנגלית: **Daphne Rubin-Vega**; נולדה ב-18 בנובמבר 1969) היא שחקנית וזמרת פנמית-אמריקאית הידועה בעיקר בזכות גילום דמותה במקור של מימי מארקז במחזמר "רנט".

בין שאר תפקידיה נמנים גברת לופז בסדרת הטלוויזיה "קייטי קין", ודניאלה בסרט "שכונה על הגובה".

## ביוגרפיה
### ראשית חייה
רובין-וגה נולדה בפנמה סיטי, פנמה. כשהייתה בת שנתיים, עברה עם אמה ואחיה לארצות הברית. כשהייתה בת 10, אמה נפטרה.

היא החלה להתעניין בתיאטרון לאחר שצפתה באיירין קארה במחזמר "The Me Nobody Knows". למדה תיאטרון בסטודיו ויליאם אספר , והייתה חברה בלהקת התיאטרון LAByrinth .

### קריירה
בשנת 1996, רובין-וגה ביצעה את הופעת הבכורה שלה בברודוויי. היא גילמה את מימי מארקז בהפקה המקורית של המחזמר "רנט" בברודוויי, לצד אידינה מנזל ואנתוני ראפ. על תפקיד זה זכתה בפרס עולם התיאטרון והייתה מועמדת לפרס טוני לביצוע הטוב ביותר על ידי שחקנית ראשית במחזמר.

בשנת 1998 הופיעה בתפקיד גלוריה פרז בסרט "משולש פראי". על תפקיד זה הייתה מועמדת לפרס ALMA לשחקנית יוצאת מהכלל בסרט.

בשנת 1999 שבה לגלם את מימי מארקז בסיבוב ההופעות של המחזמר "רנט" בארצות הברית.

בשנת 2000 גילמה את תפקידיהן של מג'נטה ושל הסדרנית בהפקה המחודשת של המחזמר "מופע האימים של רוקי" בברודוויי, לצד ג'ואן ג'ט. באותה שנה, היא הופיעה בתפקיד אוליה בסרט "Skeleton Woman", לצד סרינה סקוט תומאס. על תפקיד זה זכתה בפרס פסטיבל הקולנוע הבין לאומי לסרטים עצמאיים של ניו יורק לשחקנית הטובה ביותר.

בשנת 2003 רובין-וגה גילמה את קונצ'יטה בהפקה המקורית של המחזה "Anna in the Tropics" בברודוויי, לצד ג'ימי סמיטס. על תפקיד זה הייתה מועמדת לפרס טוני לביצוע הטוב ביותר על ידי שחקנית משנה במחזה.

במרץ 2006 כיכבה לצד פלישיה רשאד בגרסת המחזמר למחזה "בית ברנרדה אלבה" מאת פדריקו גארסיה לורקה, אשר הועלתה בתיאטרון מיצי ניוהאוס, במרכז לינקולן.בנובמבר באותה שנה, היא גילמה את פנטין בהפקה המחודשת של המחזמר "עלובי החיים" בברודוויי. בפברואר 2007 עזבה את ההפקה, והוחלפה בליאה סלונגה.

בשנת 2007 השתתפה בתפקיד כרמן מנדוזה בפרק "Senseless" בסדרת הטלוויזיה "חוק וסדר: כוונה פלילית". באותה שנה גילמה את לוסי בהפקה של המחזה "ג'ק מאוהב" באוף ברודוויי, לצד פיליפ סימור הופמן וג'ון אורטיז.

בשנת 2008 הופיעה בתפקיד קטן בסרטים "סקס והעיר הגדולה" ו"רייצ'ל מתחתנת".

בשנת 2010 שבה את לגלם את לוסי בסרט "ג'ק מאוהב", המבוסס על המחזה, לצד פיליפ סימור הופמן וג'ון אורטיז. על תפקיד זה הייתה מועמדת לפרס אינדפנדנט ספיריט לשחקנית המשנה הטובה ביותר.

בשנת 2012 גילמה את סטלה בהפקה המחודשת של המחזה "חשמלית ושמה תשוקה" בברודוויי, לצד ניקול ארי פרקר ובלייר אנדרווד. על תפקיד זה הייתה מועמדת לפרס מעגל המבקרים החיצוני לשחקנית משנה יוצאת מהכלל במחזה.

בשנת 2013 הופיעה בתפקיד אגנס בשמונה פרקים בסדרת הטלוויזיה "סמאש".

בשנת 2018, היא גילמה את ביאטריז במחזה "Miss You Like Hell" באוף ברודוויי. על תפקיד זה הייתה מועמדת לפרס דרמה דסק לשחקנית יוצאת מהכלל במחזמר.

בשנת 2019 הופיעה בתפקיד אורח כחברת צוות השחקנים המקורי בברודוויי בסרט הטלוויזיה "רנט: הופעה חיה!". בנוסף, השתתפה בתפקיד גברת רודריגז בשלושה פרקים בסדרת הטלוויזיה "סיפורי סן פרנסיסקו".

בשנת 2020 גילמה את לואיזה לופז בתשעה פרקים בסדרת הטלוויזיה "קייטי קין".

בשנת 2021 רובין-וגה גילמה את דניאלה בסרט "שכונה על הגובה" המבוסס על מחזמר בעל אותו שם. כמו כן, הופיעה בתפקיד אגדת "סאנדיי" בסרט "טיק, טיק... בום!", המבוסס גם הוא על מחזמר בעל אותו שם. בנוסף, השתתפה בתפקיד דלורס נאפ בפרק "Balthazar 'Bino' Baker (No. 129)" בסדרת הטלוויזיה "הרשימה השחורה".

בשנת 2022 השתתפה בתפקיד סרנה בסרט "Allswell in New York", בו הייתה שותפה לכתיבתו ולהפקתו. כמו כן, הופיעה בתפקיד קריסטי בפרק "No Ifs, Ands or Buts" בסדרת הטלוויזיה "ניו אמסטרדם".

בשנת 2023 גילמה את המנהלת לי בסרט "עולם משלו".

בשנת 2024 השתתפה בתפקיד אינז בארבעה פרקים בסדרת הטלוויזיה "רק רוצחים בבניין", בכיכובם של סטיב מרטין, מרטין שורט וסלינה גומז. באותה שנה דיבבה את כרמילה כרמיין בשני פרקים בסדרת הטלוויזיה "מלון הזבין".

### חיים אישיים
בשנת 2002 נישאה לאיש העסקים תומאס קונסטנזו. לשניים בן.

## פילמוגרפיה
### קולנוע

### טלוויזיה

## תיאטרון

**מודגש** – הפקת ברודוויי

## דיסקוגרפיה
### סולו

### אלבומי הקלטות

## פרסים ומועמדויות

## ביאורים

## קישורים חיצוניים

* דפני רובין-וגה, באתר Playbill
* דפני רובין-וגה, באתר Internet Broadway Database
* דפני רובין-וגה, באתר Broadway.com
* דפני רובין-וגה, באתר Spectra Theater

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקני מחזות זמר
קטגוריה:אמריקאים ממוצא פנמי
קטגוריה:אמריקאיות שנולדו ב-1969